laion/Wikipedia-Exotic huggingface dataset:
ক্রিস্পার বংশাণু সম্পাদনা

ক্রিস্পার বংশাণু সম্পাদনা (CRISPR gene editing) বংশাণু প্রকৌশল ও আণবিক জীববিজ্ঞান ক্ষেত্রে ব্যবহৃত একটি কৌশল যার সাহায্যে জীবিত জীবসমূহের বংশাণুসমগ্র পরিবর্তন করা সম্ভব। এই কৌশলটি ব্যাকটেরিয়াদের মধ্যে অবস্থিত ক্রিস্পার-ক্যাস৯ ভাইরাসরোধী প্রতিরক্ষা ব্যবস্থার একটি সরলীকৃত রূপ। ক্যাস৯ নিউক্লিয়েজকে একটি কৃত্রিম পরিচালক আরএনএ-এর সাথে যূথবদ্ধ করে কোনও কোষের ভেতরে অনুপ্রবিষ্ট করিয়ে ঐ কোষের বংশাণুসমগ্রটিকে একটি উদ্দীষ্ট অবস্থানে কর্তন করা সম্ভব এবং এর মাধ্যমে বিদ্যমান বংশাণুসমূহকে অপসারণ এবং/কিংবা নতুন বংশাণু জীবন্ত অবস্থায় যোগ করা সম্ভব। এই কৌশলটিকে জৈবপ্রযুক্তি ও চিকিৎসাবিজ্ঞান ক্ষেত্রে অত্যন্ত তাৎপর্যপূর্ণ বলে মনে করা হয়, কারণ এর মাধ্যমে জীবন্ত অবস্থাতেই অত্যন্ত সুক্ষ্মতার সাথে, সাশ্রয়ীভাবে ও অনায়াসে বংশাণুসমগ্রগুলিকে সম্পাদনা করা সম্ভব। এই প্রযুক্তিটিকে নতুন ঔষধ, কৃষিদ্রব্য, বংশাণুগতভাবে পরিবর্তিত জীব সৃষ্টিকরণ কিংবা রোগসৃষ্টিকারী জীবাণু ও কীটপতঙ্গদের নিয়ন্ত্রণে ব্যবহার করা সম্ভব। এছাড়া উত্তরাধিকার সূত্রে প্রাপ্ত বংশগতীয় রোগসমূহের চিকিৎসার পাশাপাশি দেহকোষীয় পরিব্যক্তির ফলে সৃষ্ট রোগ যেমন কর্কটরোগ বা ক্যান্সারের চিকিৎসাতেও এটি ব্যবহৃত হবার সম্ভাবনা আছে। তবে মানব ভ্রূণকোষের বংশাণু পরিবর্তনে এই কৌশলের প্রয়োগ অত্যন্ত বিতর্কিত। ক্রিস্পার বংশাণু সম্পাদনা কৌশল উদ্ভাবনের জন্য মার্কিন বিজ্ঞানী জেনিফার ডাউডনা এবং ফরাসি বিজ্ঞানী এমানুয়েল শারপঁতিয়েকে ২০২০ সাকে রসায়নে নোবেল পুরস্কার প্রদান করা হয়। এছাড়া মার্কিন যুক্তরাষ্ট্রে কর্মরত আণবিক জীববিজ্ঞানী জর্জ চার্চ, চীনা-বংশোদ্ভূত মার্কিন বিজ্ঞানী ফেং চাং ও ফরাসি-বংশোদ্ভূত মার্কিন বিজ্ঞানী রোদল্‌ফ বারঁগু, ফ্রান্সের বিজ্ঞানী ফিলিপ অর্ভাত এবং লিথুয়ানিয়ার বিজ্ঞানী ভির্গিনিউস শিক্‌শনিস এই প্রযুক্তির উদ্ভাবনে গুরুত্বপূর্ণ ভূমিকা রেখেছেন। Hendel A, Bak RO, Clark JT, Kennedy AB, Ryan DE, Roy S, Steinfeld I, Lunstad BD, Kaiser RJ, Wilkens AB, Bacchetta R, Tsalenko A, Dellinger D, Bruhn L, Porteus MH (সেপ্টেম্বর ২০১৫)। "Chemically modified guide RNAs enhance CRISPR-Cas genome editing in human primary cells"। Nature Biotechnology। 33 (9): 985–9। ডিওআই:10.1038/nbt.3290। পিএমআইডি 26121415। পিএমসি 4729442 ।  Cohen, Jon (অক্টোবর ৭, ২০২০)। "CRISPR, the revolutionary genetic "scissors," honored by Chemistry Nobel"। Science। ডিওআই:10.1126/science.abf0540।
মানসিক ঘাতসহিষ্ণুতা

মানসিক ঘাতসহিষ্ণুতা (psychological resilience) বলতে মানসিকভাবে বা আবেগিকভাবে কোনও সঙ্কটের মোকাবেলা করে আয়ত্তে নিয়ে আসা এবং দ্রুত সঙ্কটপূর্বকালীন অবস্থায় ফেরত আসার ক্ষমতাকে বোঝায়। যখন কোনও ব্যক্তি "মানসিক প্রক্রিয়াসমূহ ও আচরণ ব্যবহার করে নিজস্ব ইতিবাচক বৈশিষ্ট্যগুলিকে লালন করে ও মানসিক চাপসৃষ্টিকারকদের সম্ভাব্য নেতিবাচক প্রভাব থেকে নিজেকে রক্ষা করে", তখন বলা হয় যে তার মানসিক ঘাতসহিষ্ণুতা বিদ্যমান। সহজ ভাষায় যেসব ব্যক্তি কোনও সঙ্কট বা বিশৃঙ্খলার মধ্যে শান্ত থাকা এবং কোনও দীর্ঘকালীন নেতিবাচক পরিণাম ছাড়াই সেইসব ঘটনা উত্তরণ করে বেরিয়ে আসার মনোস্তাত্ত্বিক ও আচরণীয় সামর্থ্য প্রদর্শন করে, তাদের মানসিক ঘাতসহিষ্ণুতা আছে বলা হয়। de Terte, Ian; Stephens, Christine (২০১৪)। "Psychological Resilience of Workers in High-Risk Occupations"। Stress and Health। 30 (5): 353–355। আইএসএসএন 1532-3005। ডিওআই:10.1002/smi.2627। পিএমআইডি 25476960।  Robertson, Ivan T.; Cooper, Cary L.; Sarkar, Mustafa; Curran, Thomas (২০১৫-০৪-২৫)। "Resilience training in the workplace from 2003 to 2014: A systematic review" (পিডিএফ)। Journal of Occupational and Organizational Psychology। 88 (3): 533–562। আইএসএসএন 0963-1798। ডিওআই:10.1111/joop.12120।  মানসিক দৃঢ়তা
কোরিয়া রাজ্য

কোরিয়া রাজ্য, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৯৪৭ খ্রিস্টাব্দে ভারতের স্বাধীনতালাভের পর কোরিয়া রাজ্যের শাসক ১লা জানুয়ারি ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করার সিদ্ধান্ত নিলে এটিকে স্বাধীন ভারতের মধ্য প্রদেশ ও বেরার প্রদেশের সরগুজা জেলার অন্তর্ভুক্ত করা হয়। ১৯৫৬ খ্রিষ্টাব্দে রাজ্য পুনর্গঠন আইন বলবৎ হলে এটি মধ্যপ্রদেশ রাজ্যের অন্তর্গত হয়। ২০০০ খ্রিস্টাব্দের নভেম্বর মাসে কোরিয়া এবং চঙ্গভাকর রাজ্যদুটি একত্রে নবগঠিত ছত্তিশগড় রাজ্যের কোরিয়া জেলায় পরিণত হয়। চারশ গ্রাম সংবলিত কোরিয়া রাজ্যটি বর্তমানে ছত্তিশগড় রাজ্যে রয়েছে৷ এটির উত্তর এবং দক্ষিণ-পশ্চিম দিক রয়েছে রেওয়া রাজ্য; পূর্ব দিকে রয়েছে সরগুজা রাজ্য; দক্ষিণে রয়েছে ব্রিটিশ ভারতের মধ্য প্রদেশের বিলাসপুর জেলা এবং পশ্চিমে রয়েছে চঙ্গভাকর রাজ্য৷ খ্রিস্টীয় সপ্তদশ শতাব্দীতে কোরিয়া রাজ্যটি স্থাপিত হয়। কোরিয়ার রাজপরিবার ছিলেন বলেন্দু রাজবংশীয় রাজপুত। জনশ্রুতি রয়েছে তারা খ্রিস্টীয় ত্রয়োদশ শতাব্দীতে কোরিয়া অঞ্চলে আসেন এবং দেশটি দখল করেন। মারাঠা আক্রমণের পূর্বে এই রাজ্যটি সম্পূর্ণ স্বাধীন ছিল এবং কখনো কোন রাজ্যের সামন্ত পদ গ্রহণ করা অথবা অন্য কোন রাজ্যে অধিগ্রহণের ইতিহাস খুঁজে পাওয়া যায় না। তারা কোন প্রকার করও বহির্দেশীয়দের দিতেন না। ১৭৯০ খ্রিস্টাব্দের পর তাদের এই অবস্থার পরিবর্তন ঘটে এবং তারা বাধ্য হয়ে মারাঠাদের কর দেওয়া শুরু করে। ঐতিহাসিকভাবে কোরিয়া রাজ্যের সাথে পার্শ্ববর্তী সরগুজা রাজ্যের কিছু পারস্পরিক সামন্ততান্ত্রিকতা থাকলেও ১৮১৮ খ্রিস্টাব্দে নাগপুরের ভোঁসলে রাজাদের থেকে এই অঞ্চল ব্রিটিশ অধীনস্থ হওয়ার পর তারা সমস্ত দাবি নস্যাৎ করে দেন। ১৮১৯ খ্রিস্টাব্দের ২৪শে ডিসেম্বর রাজ্যটির ব্রিটিশ করদ রাজ্যে পরিণত হয়। ১৮৯৭ খ্রিস্টাব্দ নাগাদ রাজাদের সরাসরি উত্তরসূরীর অভাব ঘটলে তারপর থেকে সমস্ত রাজাই ব্রিটিশ আনুগত্য গ্রহণ করেন৷ ১৮৯১ খ্রিস্টাব্দে ব্রিটিশ রাজ বৃহত্তর সরগুজা অঞ্চলে পাঁচটি দেশীয় রাজ্য কে সনদ গঠন করে করদ রাজ্যে পরিণত করার চিন্তাভাবনা শুরু করে। সরগুজা অঞ্চলে অবস্থিত এই পাঁচটি দেশীয় রাজ্য ছিল সরগুজা, উদয়পুর, জশপুর, কোরিয়া এবং চঙ্গভাকর রাজ্য। এগুলো ছাড়াও ১৮৯৯ খ্রিস্টাব্দে প্রকাশিত সনদ অনুসারে ছোটনাগপুর রাজ্য সমষ্টি বা সামন্ত সনদ হিসেবে পরিচিত অঞ্চলের একাধিক রাজ্য তথা বনাই, গঙ্গাপুর, সরাইকেল্লা এবং খরসোয়াঁ রাজ্যকেও করদ বলে ঘোষণা করার সাথে সাথে তাদের সাথে ব্রিটিশ কোম্পানির সমস্ত ধরনের বোঝাপড়া নির্ধারিত করা হয়। কোরিয়া দেশীয় রাজ্যের শাসনগণ রাজা উপাধিতে ভূষিত হলেও ১৮১৯ খ্রিস্টাব্দে এটি ব্রিটিশ মান্যতা পায়। .... - .... জিৎ রায় দেও .... - .... সাগর সহী দেও .... - .... আফহার সহী দেও .... - .... জাহান সহী দেও .... - .... সবাল সহী দেও .... - ১৭৯৫ গজরাজ সিংহদেও ১৭৯৫ - জুন ১৮২৮ ঘরীর সিংহদেও জুন ১৮২৮ - ৪ এপ্রিল ১৮৬৪ অমল সিংহদেও ৪ এপ্রিল ১৮৬৪ - ১৮৯৭ প্রাণ সিংহদেও ১৮৯৭ - ১৮ নভেম্বর ১৯০৯ শিবমঙ্গল সিংহ দেও ১৮ নভেম্বর ১৯০৯ – জানুয়ারি ১৯২৫ রামানুজ প্রতাপ সিংহ দেও জানুয়ারি ১৯২৫ - ১৫ আগস্ট ১৯৪৭ .. অভয় সিংহ বলেন্দু Korea (Princely State) https://www.abhilekh-patal.in/jspui/handle/123456789/1444131?searchWord=Instrument&backquery=%5Bquery=Instrument%20of%20accession&rpp=20&sort_by=dc.date.accessioned_dt&order=desc&#x5D ड़ा.संजय अलंग-छत्तीसगढ़ की जनजातियाँ/Tribes और जातियाँ/Castes (मानसी पब्लीकेशन, दिल्ली) আইএসবিএন ৯৭৮-৮১-৮৯৫৫৯-৩২-৮ ड़ा.संजय अलंग-छत्तीसगढ़ की रियासतें और जमीन्दारियाँ (वैभव प्रकाशन, रायपुर) আইএসবিএন ৮১-৮৯২৪৪-৯৬-৫ Princely States of India
বিজয়িনী

বিজয়িনী হ'ল একটি ভারতীয় বাংলা টেলিভিশন ধারাবাহিক, যার প্রিমিয়ার ২৪ ডিসেম্বর ২০১৮ এ হয়েছিল, এবং এটি বাংলা জেনারেল এন্টারটেইনমেন্ট চ্যানেল স্টার জলশাতে প্রচারিত হয় এবং এটি হটস্টার ডিজিটাল প্ল্যাটফর্মেও উপলভ্য, শো অভিনেতা স্বস্তিকা দত্ত এবং নেতিবাচক চরিত্রে অঞ্জনা বসুর সাথে রুদ্রজিৎ মুখোপাধ্যায় । এটি বাংলা টেলিভিশনে অঞ্জনা বসুর ফিরে আসা চিহ্নিত করে। শোয়ের প্রযোজনা বয়হুড প্রোডাকশনস। শোটি 23 আগস্ট 2019 এ প্রচারিত হয়েছিল এবং এটি 'কুঞ্জো ছায়া' শিরোনামে অন্য শো দ্বারা প্রতিস্থাপিত হয়েছিল। বিজয়িনী হলেন এক ধনী দাসী দাসীর কন্যা, কেকা এবং তার দুর্দান্ত এক নর্তকী হওয়ার সংগ্রামের গল্প। তার প্রধান সমস্যা হ'ল একজন খ্যাতিমান ধ্রুপদী নৃত্যশিল্পী সুবর্ণা, যার বাড়িতে তার মা কাজ করেন, তাকে ঘৃণা করেন এবং দাসী চাকরের মেয়ে হিসাবে নিম্নবিত্ত হওয়ার কারণে তাকে নৃত্যশিল্পে কাজ করতে বাধা দেয়। লেখা চ্যাটার্জী / স্বস্তিকা দত্ত- (কেকা) সম্ভাবি- (ছোট্ট কেকা) ইমতিয়াজ হক / রুদ্রজিত মুখার্জী- (হৃত্বিক) সমৃদ্ধ - (ছোট্ট ঋতেই) অঞ্জনা বসু- (সুবর্ণা) রাত্রি ঘাতক- (মানি) মধুরিমা বসাক- (নুপুর) আকাশ ঘোষ- (ছোটু) অনির্বান ঘোষ- (স্নেহাসিশ) অর্পিতা মন্ডল- (রিঙ্কু) "স্বপ্ন পূরণের গল্প"। সংগ্রহের তারিখ ২২ অক্টোবর ২০২০।  "New television serial 'Bijoyini' to premiere soon"। সংগ্রহের তারিখ ২২ অক্টোবর ২০২০।  "নেগেটিভ চরিত্র নিয়েই কি তবে টেলিপর্দায় ফিরছেন অঞ্জনা"। সংগ্রহের তারিখ ২২ অক্টোবর ২০২০।  "Playing Keka is one of the most challenging tasks for me: Actress Swastika Dutta on her new project Bijoyini"। সংগ্রহের তারিখ ২২ অক্টোবর ২০২০।
২০২১-এ আন্তর্জাতিক ক্রিকেট

২০২১ মৌসুমের আন্তর্জাতিক ক্রিকেট (ইংরেজি: International cricket in 2021) খেলা ও প্রতিযোগিতাসমূহ মে, ২০২১ থেকে সেপ্টেম্বর, ২০২১ তারিখ পর্যন্ত চলবে। এছাড়াও, এ সময়ে ১৩টি টেস্ট খেলা, ৫৬টি একদিনের আন্তর্জাতিক (ওডিআই) ও ৪৫টি টুয়েন্টি২০ আন্তর্জাতিক (টুয়েন্টি২০আই) খেলা হবে। The tournament was cancelled due to the COVID-19 pandemic.
নিউ আলিপুরদুয়ার রেলওয়ে স্টেশন

নিউ আলিপুরদুয়ার হল ভারতের পশ্চিমবঙ্গ রাজ্যের আলিপুরদুয়ার জেলার আলিপুরদুয়ার শহরকে রেল পরিষেবা প্রদানকারী চারটি রেলওয়ে স্টেশনের মধ্যে একটি। এর তিন-অক্ষরের স্টেশন কোডটি হল এনওকিউ। অন্য তিনটি সংলগ্ন রেলওয়ে স্টেশন হল আলিপুরদুয়ার জংশন (স্টেশন কোড এপিডিজে), আলিপুরদুয়ার কোর্ট (স্টেশন কোড এপিসিডি) এবং আলিপুরদুয়ার (স্টেশন কোড এপিডি)। নিউ জলপাইগুড়ি থেকে রেলপথ ধরে এটি ১৫৬ কিমি দূরে নিউ বাণেশ্বর এবং শামুকতলা রোড জংশনের মধ্যে অবস্থিত। এটি আলিপুরদুয়ার রেলওয়ে বিভাগের অন্তর্গত একটি স্টেশন। উত্তর-পূর্ব সীমান্ত রেলওয়ে স্টেশনটি পরিচালনার করে। ভারতীয় রেলওয়ে স্টেশনে দূরপাল্লার ও স্থানীয় ট্রেন পরিষেবা প্রদান করে। স্টেশনটিতে ৭৮ টি ট্রেন যাত্রী পরিষেবা প্রদান করে। এর মধ্যে ৩ টি ট্রেন স্টেশনটি থেকে যাত্রা শুরু করে ও ৩ টি ট্রেন যাত্রা সমাপ্ত করে। স্টেশনে যাত্রা সমাপ্ত ও শুরু করা ট্রেনগুলি তালিকা। "TESTA TORSA EXP (13142) Route, Time Table, Schedule"। সংগ্রহের তারিখ ২৩ অক্টোবর ২০২০।  "PADATIK EXPRESS (12378) Route, Time Table, Schedule"। সংগ্রহের তারিখ ২৩ অক্টোবর ২০২০।  "NOQ-SDAH EXP (02378) Route, Time Table, Schedule"। সংগ্রহের তারিখ ২৩ অক্টোবর ২০২০।
আহমদ নজীর

আহমদ নজীর বাংলাদেশের নোয়াখালী জেলার রাজনীতিবিদ, সাংবাদিক ও লেখক যিনি তৎকালীন নোয়াখালী-৭ আসনের সংসদ সদস্য ছিলেন। আহমদ নজীর নোয়াখালী জেলার সোনাইমুড়ি উপজেলায় জন্মগ্রহণ করেন। আহমদ নজীর রাজনীতিবিদ, সাংবাদিক ও লেখক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-৭ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
নন্দলাল বসু

নন্দলাল বসু (৩ ফেব্রুয়ারি; ১৮৮৩-১৬ এপ্রিল; ১৯৬৬) ছিলেন একজন বাঙালি চিত্রশিল্পী। নন্দলাল বসুর জন্ম তাঁর পিতার কর্মস্থল অধুনা বিহার রাজ্যের মুঙ্গের জেলার হাবেলী খড়্গপুরে। আদিবাস পশ্চিমবঙ্গের হুগলী জেলার হরিপাল-তারকেশ্বর সন্নিকটস্থ জেজুর গ্রাম৷ তাঁর বাবার নাম পূর্ণচন্দ্র বসু৷ মাতার নাম ক্ষেত্রমণি। ছেলেবেলা থেকেই তিনি প্রবল উৎসাহের সঙ্গে দেব-দেবীর মূর্তি সহ পুতুল তৈরি করতেন। শিক্ষা জীবন :- বিহারের দ্বারভাঙায় ছাত্রজীবন শুরু করলেও পরে কলকাতার কলেজিয়েট স্কুলে শিক্ষাগ্রহণ করেন। ছোটো বেলা থেকেই কুমারদের দেখে তিনি মূর্তি গড়তেন। "সিদ্ধিদাতা গণেশ" এঁকে তিনি আর্টস কলেজে ভর্তি হন। তিনি কর্মজীবনের শুরুতে পাটনা, রাজগির, বুদ্ধগয়া, বারাণসী, দিল্লী, আগ্রা, মথুরা, বৃন্দাবন, এলাহাবাদ ভ্রমণ করে উত্তর ভারতের শিল্প ঐতিহ্যের সাথে পরিচিত হন। প্রায় একই সময়ে পুরী থেকে কন্যাকুমারিকা পর্যন্ত প্রায় সমগ্র দক্ষিণ ভারত ভ্রমণ করেন এবং কোণারকের সূর্য মন্দির তাঁকে প্রভাবিত করে। ১৯২১ সালে তিনি বাঘ গুহার নষ্ট হয়ে যাওয়া চিত্রগুলি পুনরুদ্ধারের দায়িত্ব লাভ করেন। তিনি ভগিনী নিবেদিতার হিন্দু-বৌদ্ধ পুরাকাহিনী বইটির অঙ্গসজ্জা করেন এবং ঠাকুর বাড়ির চিত্রকলার তালিকা তৈরিতেও সাহায্য করেন। ১৯১৬ সালে রবীন্দ্রনাথ প্রতিষ্ঠিত বিচিত্রা সংঘে তিনি শিল্পকলার শিক্ষক হিসেবে যোগদান করেন। ১৯৩৫-৩৭ সালে পর পর তিন বছর তিনি কংগ্রসের বার্ষিক সম্মেলনে শিল্প প্রদর্শনী ব্যবস্থাপকের দায়িত্ব লাভ করেন। ১৯৩৭ সালে অনুষ্ঠিত হরিপুরা সম্মেলনে তিনি লোকচিত্রের ধারাবাহী ৮৩টি পট প্রদর্শন করেন যা হরিপুরা পট নামে খ্যাত। ১৯৪৩ সালে তিনি বরোদার মহারাজের কীর্তিমন্দির অলঙ্কৃত করার দায়িত্ব লাভ করেন। এই কীর্তিমন্দিরের চারিদিকের এবং শ্রীনিকেতন ও শান্তিনিকেতনের দেয়ালচিত্র নন্দলাল বসুকে খ্যাতিমান করে তুলে। ভারতীয় সংবিধানের সচিত্র সংস্করণও নন্দলাল বসু অলংকৃত করেন। তাঁর আঁকা ছোট ছোট ছবিগুলোতেও তাঁর প্রতিভার এবং স্বাতন্ত্রের পরিচয় মেলে। শেষ জীবনে নন্দলাল বসু তুলি-কালি এবং ছাপচিত্রের প্রতি বিশেষ মনোযোগী হন এবং এক্ষেত্রে সাফল্যের পরিচয় দেন। রবীন্দ্রনাথের সহজপাঠের ছবিগুলিও তাঁর আঁকা। তাঁর বিখ্যাত চিত্রগুলির মধ্যে অন্নপূর্ণা, সতী, দার্জিলিং প্রভৃতি উল্লেখ্য। ১৯৫২ সালে বিশ্বভারতী তাঁকে দেশিকোত্তম উপাধিতে ভূষিত হন। ১৯৫৪ সালে ভারত সরকার তাঁকে পদ্মবিভূষণ উপাধিতে ভূষিত করে। ১৯৫৬ সালে ললিত কলা একাডেমির দ্বিতীয় ফেলো নির্বাচিত হনI এই মহান চিত্রকর ১৯৬৬ সালের ১৬ এপ্রিল ৭৯ বছর বয়সে তিনি শান্তিনিকেতনে পরলোকগমন করেন। তাঁর উল্লেখযোগ্য ছাত্ররা হলেন বিনোদ বিহারী মুখোপাধ্যায়, রামকিঙ্কর বেইজ, Beohar Rammanohar Sinha, K. G. Subramanyan, A. Ramachandran, প্রতিমা ঠাকুর, জহর দাশগুপ্ত, সত্যজিৎ রায়, Dinkar Kaushik, Amritlal Vegad , A.D.Jayathilake (Sri Lanka). Drishti o srishti [Vision and the Creation] by Nandalal Bose, published by Visva-Bharati Granthana Vibhaga [ Edition Language - Bengali ] Shilpa Charcha [ শিল্প চর্চা ] by Nandalal Bose, published April 1956 by Visva Bharati [ Edition Language - Bengali ] Pictures from the life of buddha by Nandalal Bose Rupavali by Nandalal Bose সংসদ বাঙালি চরিতাভিধান, সম্পাদনাঃ সুবোধচন্দ্র সেনগুপ্ত এবং অঞ্জলি বসু, ১ম খণ্ড, সংশোধিত পঞ্চম সংস্করণ, সাহিত্য সংসদ, ২০১০, কলকাতা সংসদ বাঙালী চরিতাভিধান, শ্রীসুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলিকাতা, ১৯৭৬, পৃ. ২৩৬
মুহাম্মদ আসমতুল্লাহ

মুহাম্মদ আসমতুল্লাহ ( যিনি মৌলভী আসমতুল্লাহ নামেও পরিচিত ) একজন পাকিস্তানি রাজনীতিবিদ যিনি ২০১৮ সালের আগস্টে পাকিস্তানের জাতীয় পরিষদের সদস্য নির্বাচিত হন। এর আগে তিনি ২০০৮ থেকে ২০১৩ সাল পর্যন্ত জাতীয় সংসদ সদস্য ছিলেন। তিনি ২০০৮ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -২৪৮ থেকে পাকিস্তানের জাতীয় পরিষদের সদস্য নির্বাচিত হন। ২৪,২০৪ ভোট পেয়ে তিনি মুহাম্মদ খান শেরানিকে পরাজিত করেছিলেন। তিনি ২০১৩ সালের পাকিস্তানের সাধারণ নির্বাচনে জমিয়ত উলামায়ে ইসলামের (ন) প্রার্থী হিসেবে নির্বাচনী এলাকা এনএ -২৬৪ থেকে জাতীয় সংসদ সদস্য আসনে প্রার্থী হয়েছিলেন তবে তিনি ব্যর্থ হন। তিনি ২৭,৫১৪ ভোট পেয়ে মোহাম্মদ খান শেরানীর কাছে আসনটি হেরে যান। তিনি ২০১৮ সালের পাকিস্তানের সাধারণ নির্বাচনে আসনটি এনএ -২৬৮ (কোয়েটা -১) থেকে মুত্তাহিদা মজলিস-এ-আমাল (এমএমএ) থেকে প্রার্থী হয়ে পুনরায় সাংসদ নির্বাচিত হয়েছিলেন। "Winning margin on 88 out of 272 National Assembly seats is 10,000 votes or less"। www.thenews.com.pk (ইংরেজি ভাষায়)। ৩ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৭।  "Prayers for Bin Laden in National Assembly - The Express Tribune"। The Express Tribune। ১১ মে ২০১১। সংগ্রহের তারিখ ১২ আগস্ট ২০১৭।  "Non-compliance: 212 lawmakers yet to prove they are not dual nationals - The Express Tribune"। The Express Tribune। ১০ নভেম্বর ২০১২। সংগ্রহের তারিখ ১২ আগস্ট ২০১৭।  "2008 election result" (পিডিএফ)। ECP। ৫ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০১৮।  "2013 election result" (পিডিএফ)। ECP। ১ ফেব্রুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০১৮।  "Election results: Imran Khan's PTI on top"। সংগ্রহের তারিখ ৩ আগস্ট ২০১৮।
ফেমটো-

ফেমটো- (সংকেত f) হলো মেট্রিক ব্যবস্থায় এককের একটি উপসর্গ। ফেমটো দ্বারা ১০−১৫ সংখ্যক মানকে প্রকাশ করা হয়। ১৯৬৪ সালে উপসর্গটি আন্তর্জাতিক একক পদ্ধতির অন্তর্ভুক্ত হয়। উপসর্গটি ড্যানীয় শব্দ "ফেমটেন" (femten) থেকে এসেছে, যার অর্থ "পনেরো"। এইচআইভি-১ ভাইরাসের ওজন প্রায় ১ x ১০−১৫ গ্রাম (g) বা ১ ফেমটোগ্রাম (fg)। প্রোটনের ব্যাস প্রায় ১.৬৬ ফেমটোমিটার। ফেমটোমিটার-এর সংকেত (fm), এর পুরনো নন-এসআই একক ফার্মি-এর সাথে মিলসম্পন্ন এবং দুইটি এককই সমতুল্য। বিজ্ঞানী এনরিকো ফার্মির সম্মানে নামকৃত এই এককটি প্রায়শই নিউক্লীয় পদার্থবিজ্ঞানে ব্যবহৃত হয়। "Resolution 8 of the 12th CGPM"। International Bureau of Weights and Measures। ১৯৬৪। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০৫-১৪।  উইকিঅভিধানে ফেমটো- শব্দটি খুঁজুন।
স্বপন কুমার পতি

স্বপন কুমার পতি (জন্ম ১৯৬৮) একজন ভারতীয় কোয়ান্টাম রসায়নবিদ, জওহরলাল নেহরু উন্নত বৈজ্ঞানিক গবেষণা কেন্দ্রের রসায়ন বিভাগের অধ্যাপক এবং ইনস্টিটিউটের কোয়ান্টাম থিওরি মলিকিউলেস টু মেটেরিয়াল গ্রুপের প্রধান। তিনি আণবিক সিস্টেমে বৈদ্যুতিন অপটিক্যাল এবং চৌম্বকীয় ঘটনার উপর গবেষণার জন্য পরিচিত। তিনি ভারতীয় বিজ্ঞান একাডেমি, ভারতের জাতীয় বিজ্ঞান একাডেমি এবং বিশ্ব বিজ্ঞান একাডেমির (ওয়ার্ল্ড একাডেমি অব সায়েন্স) নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ, রাসায়নিক বিজ্ঞানে অবদানের জন্য ২০১০ সালে তাকে বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রদান করে। স্বপন কুমার পতি ৭ ডিসেম্বর, ১৯৬৮ সালে ভারতের পশ্চিমবঙ্গ রাজ্যের পশ্চিম মেদিনীপুর জেলায় জন্মগ্রহণ করেছিলেন। তিনি বিদ্যাসাগর বিশ্ববিদ্যালয়ের মেদিনীপুর কলেজ থেকে রসায়ন বিষয়ে স্নাতক ডিগ্রি এবং কল্যাণী বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীকালে, তিনি ভারতীয় বিজ্ঞান ইনস্টিটিউটের কঠিন অবস্থা ও গাঠনিক রসায়ন ইউনিটে ডক্টরাল স্টাডিজ অর্জনের জন্য বেঙ্গালুরুতে চলে যান এবং ডেভিসের ক্যালিফোর্নিয়া বিশ্ববিদ্যালয় এবং নর্থওয়েস্টার্ন বিশ্ববিদ্যালয় থেকে ডক্টরাল-উত্তর পড়াশোনা সম্পন্ন করেন। ভারতে ফিরে এসে তিনি জওহরলাল নেহরু উন্নত বৈজ্ঞানিক গবেষণা কেন্দ্রের তত্ত্বীয় বিজ্ঞান ইউনিটে আনুষদ (অনুষদ সদস্য বা ফ্যাকাল্টি) হিসাবে যোগ দেন এবং সেখানে তিনি অধ্যাপক ও কোয়ান্টাম থিওরি মলিকিউলস টু মেটেরিয়ালস গ্রুপের প্রধান হিসাবে দায়িত্ব পালন করেন। "Quantum Theory Molecules to Materials Group"। Jawaharlal Nehru Centre for Advanced Scientific Research। ২০১৬।  "Brief Profile of the Awardee"। Shanti Swarup Bhatnagar Prize। ২০১৬। সংগ্রহের তারিখ ১২ নভেম্বর ২০১৬।  "Fellow profile"। Indian Academy of Sciences। ২০১৬।  "NASI fellows"। National Academy of Sciences, India। ২০১৬। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।  "TWAS Fellow"। The World Academy of Sciences। ২০১৬।  "View Bhatnagar Awardees"। Shanti Swarup Bhatnagar Prize। ২০১৬। সংগ্রহের তারিখ ১২ নভেম্বর ২০১৬।  "Small is Big"। The Telegraph। ৬ ডিসেম্বর ২০১০।  "Faculty profile"। Jawaharlal Nehru Centre for Advanced Scientific Research। ২০১৬। ১৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।  "IISc Alumnus"। IISc Alumni Association। ২০১৬। [স্থায়ীভাবে অকার্যকর সংযোগ]
স্ক্যাম ১৯৯২

স্ক্যাম ১৯৯২: দ্য হর্ষদ মেহতা স্টোরি হংসল মেহতা পরিচালিত একটি ভারতীয় হিন্দি ভাষার নাটক ওয়েব সিরিজ। স্টকব্রোকার হর্ষদ মেহতা দ্বারা পরিচালিত ১৯৯২ সালের ভারতীয় শেয়ার বাজারের কেলেঙ্কারির উপর ভিত্তি করে এই সিরিজটি সাংবাদিক সুচেতা দালাল এবং দেবাশীষ বসুর বই দ্য স্ক্যাম: হু ওয়ান, হু হু হু হু হু গট অ্যাওয়ে থেকে গৃহীত হয়েছে। প্রতীক গান্ধী, শরিব হাশমি, শ্রেয়া ধনবন্তরী হেমন্ত খের এবং নিখিল দ্বিবেদী অভিনীত এই সিরিজটি প্রকাশ পায় ৯অক্টোবর, ২০২০ সনিলিভ-এ। সিরিজটি বর্তমানে আইএমডিবি-তে ১০ টির মধ্যে ৯.৪ রেটিং সহ সর্বাধিক রেটেড[তথ্যসূত্র প্রয়োজন] হিন্দি ভাষার ভারতীয় ওয়েব সিরিজ। প্রতীক গান্ধী হর্ষদ মেহতা চরিত্রে আশ্বিন মেহতা চরিত্রে হেমন্ত খের শান্তিলাল মেহতা চরিত্রে রমাকান্ত দাইমা প্রণব শেঠ চরিত্রে জয় উপাধ্যায় ay কার্তিক কৃষ্ণন চন্দ্রস্বামী চরিত্রে শ্রেয়া ধনবন্তরী সুচেতা দালাল চরিত্রে ত্যাগী চরিত্রে নিখিল দ্বিবেদী ভূষণ ভট্টের চরিত্রে চিরাগ ভোহরা কিরণ আজগাঁওকার চরিত্রে জয় মেহতা শারদ বেলারি চরিত্রে শরীব হাশমি মনোহর ফেরওয়ানি চরিত্রে কে কে রায়না কে মাধবনের চরিত্রে রজত কাপুর মনু মুন্ড্রা চরিত্রে সতীশ কৌশিক এস ভেঙ্কিটারামন হিসাবে অনন্ত মহাদেবন ফরচুন ইন্ডিয়া সম্পাদক হিসাবে ইভান রডরিগস মিঃ রাও চরিত্রে মামিক সিং রকেশের চরিত্রে কাভিন ডেভ ( রাকেশ ঝুনঝুনওয়ালা ) সিবিআইয়ের পরিচালক হিসাবে ললিত পরীমু জৈমিনী পাঠক সীতারমন চরিত্রে জ্যোতি মেহতা চরিত্রে অঞ্জলি বারোট অজয় কেডিয়া চরিত্রে শাদাব খান মহেশ্বরী ( রাধাকিশন দামানী ) চরিত্রে পরেশ গণাত্রা এমএন গাইপোরিয়া, এসবিআই চেয়ারম্যান হিসাবে বিবেক ওয়াসওয়ানি রাম জেঠমালানীর চরিত্রে মিথিলালেস চতুর্বেদী দেবাশীষ বসু চরিত্রে ফয়সাল রশিদ ডাঃ দত্ত রামের চরিত্রে নাগেশ ভোসলে রাজদীপ সারদেসাই চরিত্রে শারদ জগতিয়ানি Jain, Arushi (১ অক্টোবর ২০২০)। "Scam 1992 trailer: Series on Harshad Mehta promises to be an intriguing affair"। The Indian Express। সংগ্রহের তারিখ ২ অক্টোবর ২০২০।  Keshri, Shweta (১ অক্টোবর ২০২০)। "Scam 1992: Pratik Gandhi plays infamous stockbroker Harshad Mehta in trailer of Hansal Mehta's web series"। India Today। সংগ্রহের তারিখ ২ অক্টোবর ২০২০।  Mirani, Sahil (১ অক্টোবর ২০২০)। "'Scam 1992' Trailer Out Now; Catch A Glimpse Of The Upcoming Web Show About Harshad Mehta"। Republic TV। সংগ্রহের তারিখ ২ অক্টোবর ২০২০।  "Scam 1992: The Harshad Mehta Story"। IMDB।  ইন্টারনেট মুভি ডেটাবেজে স্ক্যাম ১৯৯২ (ইংরেজি) স্ক্যাম ১৯৯২ বলিউড হাঙ্গামা উপর পর্যালোচনা
ওয়ালি রহমানি

সাইয়্যেদ ওয়ালি রহমানি (৫ জুন ১৯৪৩—৩ এপ্রিল ২০২১) একজন ভারতীয় সুন্নি ইসলামী স্কলার, শিক্ষাবিদ এবং রহমানি-৩০-এর প্রতিষ্ঠাতা। তিনি ১৯৭৪ সাল থেকে ১৯৯৬ সাল পর্যন্ত বিহার আইন পরিষদের সদস্য হিসাবে দায়িত্ব পালন করেছিলেন। তিনি ইমারত শরিয়াহ’র আমিরে শরিয়ত ছিলেন। ২০২০ সাল থেকে তিনি অল ইন্ডিয়া মুসলিম পার্সোনাল ল বোর্ডের সাধারণ সম্পাদক এবং খানকা রহমানি, মুঙ্গেরের সাজ্জাদা নশিনের দায়িত্ব পালন করেছিলেন। তার দাদা মুহাম্মদ আলী মুঙ্গেরী নাদওয়াতুল উলামার প্রতিষ্ঠাতা সদস্য ছিলেন। তার পিতা সাইয়্যেদ মিনাতুল্লাহ রহমানিও একজন ইসলামি পণ্ডিত ছিলেন। ১৯৯১ সালে তার পিতা সাইয়্যেদ মিনাতুল্লাহ রহমানির মৃত্যুর পরে তিনি খানকাহ রহমানি, মুঙ্গেরের "সাজ্জাদা নাশিন" হয়েছিলেন।[তথ্যসূত্র প্রয়োজন] শাহ ইমরান হাসান হায়াত-ই-ওয়ালী (حیات ولی) নামে তার জীবনী রচনা করেছিলেন। রহমানির আধ্যাত্মিক তরিকার সিলসিলা (ধারাবাহিকতা) ফজলে রহমান গঞ্জ মুরাদবাদী পর্যন্ত পৌঁছে যায়।[তথ্যসূত্র প্রয়োজন] ২০২১ সালের ৩ এপ্রিল তিনি মৃত্যুবরণ করেন। দেওবন্দি ব্যক্তিত্বের তালিকা "BBC Report on Rahmani30" (ইংরেজি ভাষায়)। সংগ্রহের তারিখ ২০২০-০৪-১৬।  Sayyid Muhammad al-Hasani। Seerat Mawlana Sayyid Muhammad Ali Mungeri (Urdu ভাষায়)। Majlis Sahafat-o-Nashriyat। উদ্ধৃতি শৈলী রক্ষণাবেক্ষণ: অচেনা ভাষা (link) Media, The Milli Gazette, OPI, Pharos (৪ এপ্রিল ২০১৬)। "The Milli Gazette"। milligazette.com।  http://www.milligazette.com/news/15250-life-and-work-of-maulana-mohammad-wali-rahmani "ভারতের প্রখ্যাত আলেম ওয়ালি রাহমানির ইন্তেকাল"। জাগোনিউজ২৪.কম। সংগ্রহের তারিখ ২০২১-০৭-১৬।  অল ইন্ডিয়া মুসলিম পার্সোনাল ল বোর্ড PRAGMATIC এ স্বাগতম ওয়েব্যাক মেশিনে আর্কাইভকৃত ১০ জুন ২০২০ তারিখে ওয়াল রহমানি বিহারের ডেপুটি সিএম পদে প্রত্যাশিত ইউসিসি বয়কট করবে এআইএমপিএলবি ওয়েব্যাক মেশিনে আর্কাইভকৃত ৩০ নভেম্বর ২০১৭ তারিখে রহমানি মিশন
জগন্নাথপুর থানা

জগন্নাথপুর থানা বাংলাদেশের সুনামগঞ্জ জেলার অন্তর্গত জগন্নাথপুর উপজেলার একটি থানা। জগন্নাথপুর থানা ১৯২২ সালে প্রতিষ্ঠিত হয়। জগন্নাথপুর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জগন্নাথপুর থানার আওতাধীন। পৌরসভা: জগন্নাথপুর ইউনিয়নসমূহ: ১নং কলকলিয়া ২নং পাটলী ৩নং মীরপুর ৫নং চিলাউড়া হলদিপুর ৬নং রাণীগঞ্জ ৭নং সৈয়দপুর শাহারপাড়া ৮নং আশারকান্দি ৯নং পাইলগাঁও জগন্নাথপুর উপজেলা সুনামগঞ্জ জেলা "জগন্নাথপুর উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ২৩ অক্টোবর ২০২০।  "ইউনিয়নসমূহ - জগন্নাথপুর উপজেলা"। jagannathpur.sunamganj.gov.bd। জাতীয় তথ্য বাতায়ন। ২৫ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।
মৌসুমি সাহা

মৌসুমী সাহা, একজন ভারতীয় অভিনেত্রী। তিনি বহু ভাষার চলচ্চিত্রে অভিনয় করেছেন। তিনি স্টার জলসা সিরিয়ালের খোকাবাবুর ৫৮টি পর্বে "কৌশল্যা মুখার্জি" হিসাবে অভিনয় করেছেন, যা ২০১৭ থেকে প্রচারিত হয়। খোকাবাবু (২০১৬-২০১৮) দ্বীপ জ্বেলে যাই (২০১৫-২০১৭) ধন্যি মেয়ে ( ২০০৯-২০১১) বিকেলে ভোরের ফুল (২০১৭) গুরিয়া যেখানে গুড্ডু সেখানে (২০১৮–২০২০) দুর্গা দুর্গেশ্বরী (২০১৯-২০২০) কোপাল কুন্ডলা (২০১৯-২০২০) "Mousumi Saha: Movies, Photos, Videos, News, Biography & Birthday | eTimes"। timesofindia.indiatimes.com। সংগ্রহের তারিখ ২০২০-০৪-০৮।  Khokababu serial cast & crew সিনে গসিপ ইউটিউব চ্যানেলে মৌসুমি সাহার জীবনী
জগন্নাথপুর ইউনিয়ন, জগন্নাথপুর

জগন্নাথপুর ইউনিয়ন বাংলাদেশের সুনামগঞ্জ জেলার অন্তর্গত জগন্নাথপুর উপজেলার সাবেক ইউনিয়ন। জগন্নাথপুর ইউনিয়ন ছিল জগন্নাথপুর উপজেলার আওতাধীন ৪নং ইউনিয়ন পরিষদ। জগন্নাথপুর পৌরসভা প্রতিষ্ঠার ফলে ইউনিয়ন পরিষদের কার্যক্রম বিলুপ্ত হয়ে যায়। জগন্নাথপুর পৌরসভা জগন্নাথপুর উপজেলা;